open-index/open-wikipedia-markdown huggingface dataset:
Havka

**Havka** je obec na Slovensku v okrese Kežmarok.

V obci je rímskokatolícky kostol Panny Márie Škapuliarskej z 19. storočia .

## Poloha
Zamagurská obec Havka leží na úpätí severných svahov Spišskej Magury v ochrannom pásme Pieninského národného parku.

## Dejiny
Dejiny obce sú zviazané s dejinami neďalekého Červeného Kláštora. Obec Havku ako majer založili kartuziáni v 14. storočí, ďalšia vlna osídlenia prišla v 19. storočí, keď sa tu usadili Nemci. Tí sa však najmä kvôli nie ideálnej pripravenosti kolonizačnej akcie, presťahovali do iných obcí. S príchodom obyvateľov z okolitých obcí, ktorí sa venovali hrnčiarstvu, poľnohospodárstvu a paseniu oviec. 

V obci sa taktiež zachovala typická hromadná zástavba s mnohými ešte pôvodnými drevenými domami.

## Súčasnosť
V súčasnosti je obec domovom veľkého počtu goralského obyvateľstva. Naprieč dospelým obyvateľstvom ovláda goralské nárečie 100%, medzi deťmi je to 75%.

Po rokoch vymierania zaznamenáva nárast záujmu o svoju existenciu najmä vďaka rozvoju chalupárstva v obci, ktorá má ideálne podmienky pre agroturistiku.

## Referencie

## Iné projekty


Kategória:Obce okresu Kežmarok
Kategória:Goralské obce na Slovensku
Ihľany

**Ihľany** (maď. *Majorka*, nem. *Maierhofen,* rus. *Ігляны,* gor. *Majōrki*) sú obec na Slovensku v okrese Kežmarok. Obec vznikla v roku 1960 zlúčením obcí Majerka a Stotince. 

V obci sa nachádza: 
*rímskokatolícky kostol sv. Martina (pôvodne stredoveký, v prvej polovici 19. stor. prestavaný v empírovom slohu)
*gréckokatolícky chrám (cerkev) (pôvodne ranogotický z konca 13. storočia, ikonostas a kazateľnica sú z prvej polovice 20. storočia)
*evanjelický kostol (z roku 1787, barokovo-klasicistický)
*kaplnka zasvätená Panne Márii Lurdskej

## Referencie

## Iné projekty

## Externé odkazy
* 


Kategória:Obce okresu Kežmarok
Javorina (vojenský obvod)

thumb
thumb|Vstup do vojenského výcvikového priestoru (VVP) Javorina z časti obce Ľubica – „Pod lesom“

**Javorina** bol vojenský obvod na Slovensku v okrese Kežmarok v rokoch 19532010.

## Vznik
Vojenský obvod Javorina bol zriadený v roku 1952. Územie vojenského obvodu bolo vytvorené z celých katastrálnych území štyroch obcí (Ľubické Kúpele, Blažov, Dvorce a Ruskinovce) a z častí katastrálnych území ďalších 22 spišských obcí. Vojenský obvod Javorina mal päť katastrálnych území – Blažov, Ihla, Levočská dolina, Ľubické kúpele, Sypková. Jeho výmera bola 31 623,6 ha. Vojenský obvod bol majetkovoprávne nevysporiadaný (nevysporiadaných bolo 8 586 ha pozemkov).

## Zánik
Vojenský obvod bol zrušený s účinnosťou od 1. januára 2011, rozhodnutím vlády SR z 1. decembra 2010. Jeho územie bolo rozdelené medzi 19 priľahlých obcí (Bajerovce, Holumnica, Hradisko, Ihľany, Jakubany, Jurské, Kolačkov, Krásna Lúka, Levoča, Lomnička, Ľubica, Nižné Repaše, Podolínec, Poloma, Šambron, Tichý Potok, Torysky, Tvarožná, Vyšné Repaše) do 26 katastrálnych území.

## Referencie


Kategória:Obce okresu Kežmarok
Kategória:Vojenské obvody na Slovensku
Kategória:Levočské vrchy
Jezersko

**Jezersko** (poľ. *Jezierska*) je obec na Slovensku v okrese Kežmarok. Nad obcou sa nachádza Jezerské jazero (), je to prírodná rezervácia s rozlohou 2,18 ha.

Dôležitú úlohu pri vzniku obce malo goralské obyvateľstvo. Jezersko vzniklo v 17. storočí kopaničiarskou kolonizáciou. V tomto období medzi kolonistami dominoval poľský prvok, a preto väčšina obcí, ktoré vznikli týmto spôsobom majú poľský charakter. Iniciátorom tohto procesu bol vtedajší zemepán Zamaguria, Juraj Horváth-Palocsay, ktorý po získaní panstiev do vlastníctva, pospájal existujúce osídlenia do obcí. Takto vznikli okrem obce Jezersko, aj obec Čierna Hora, Hágy, Lapšanka, Malá Franková, Repiská a Zálesie. 

V súčasnosti je obec domovom veľkého počtu goralského obyvateľstva. Naprieč dospelým obyvateľstvom ovláda goralské nárečie 45%, medzi deťmi je to 15%. Goralské obyvateľstvo spolunažíva s rómskym obyvateľstvom, ktoré tvorí 30% celkového obyvateľstva.

V obci je rímskokatolícky kostol Božského Srdca Ježišovho z roku 1895.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Jurské

**Jurské** (poľ. *Jurskie*) je obec na Slovensku v okrese Kežmarok.

Obec prešla niekoľkými demografickými premenami. Keďže vznikla na nemeckom práve, pôvodne bola väčšina obyvateľstva nemeckého pôvodu. Neskôr k nim pribudli Rusíni a Gorali. Do 19. storočia sa v rámci asimilácie nemeckého obyvateľstva, stali dominantným jazykom goralské dialekty. Pod vplyvom demografických zmien 20. storočia do obce pribudli Rómovia, ktorí sa usadili v jadre obce. Dnes sa goralské nárečie takmer úplne vytratilo a 98% obyvateľstva tvoria Rómovia.

V obci je rímskokatolícky kostol sv. Juraja.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Meliata

**Meliata** je obec na Slovensku v okrese Rožňava.

## Prírodné podmienky
### Geológia
Pri obci, v oblasti Meliatskeho mlynu (Prírodná pamiatka Meliatsky profil), boli v 70. rokoch objavené zvyšky jurskej subdukčnej melanže. Neskôr bol podľa tejto obce pomenovaný Meliatsko-halstattský oceán, ktorý v druhohorách zasahoval na Slovensko.

Súbor:Meliatsky profil -1a.jpg|Meliatsky profil pri rieke Muráň
Súbor:Meliatsky profil -1b.jpg|Meliatsky profil 


## Kultúra a zaujímavosti
### Pamiatky
* Evanjelický kostol, jednoloďová ľudová tolerančná stavba s pravouhlým ukončením presbytéria, bez veže, z roku 1790. V interiéri sa nachádza drevený trámový strop. Kostol má hladké fasády s polkruhovo ukončenými oknami a sedlovou strechou. Pri kostole stojí drevená zvonica s murovaným štvorcovým základom.

* Rímskokatolícky Kostol nanebovzatia Panny Márie, jednoloďová eklektická stavba s pravouhlým ukončením presbytéria a predstavanou vežou, z roku 1873. V interiéri sa nachádza neskorobarokový oltár a kazateľnica z prvej polovice 18. storočia.Fasády kostola sú hladké s polkruhovo ukončenými oknami. Veža má drevenú nadstavbu a ihlancovú helmicu. 

Súbor:Meliata - Evanjelický kostol -2.jpg|Evanjelický kostol
Súbor:Meliata - Evanjelický kostol -a.jpg|Interiér kostola
Súbor:Meliata - Zvonica -1.jpg|Evanjelická zvonica
Súbor:Meliata - Rímskokatolícky kostol -1.jpg|Kostol nanebovzatia Panny Márie
Súbor:Meliata - Rímskokatolícky kostol -2.jpg


## Referencie

 
## Iné projekty

## Externé odkazy
* 


Kategória:Obce okresu Rožňava
Lechnica

**Lechnica** je obec na Slovensku v okrese Kežmarok. 

## Polohopis
Zamagurská obec Lechnica leží v doline potoka Havka s radovou potočnou zástavbou na východ od Spišskej Starej Vsi a na juh od Červeného kláštora, s ktorým je stavebne spojená. 
 
## Dejiny
Obec založili v 13. storočí Berzeviczovci (Brezovickí). V roku 1319 ju magister Kokoš daroval kartuziánom zo Skalky útočišťa (Kláštorisko), ktorí si na jej mieste postavili nový kláštor (neskôr dostal pomenovanie Červený kláštor). Známe sú jej názvy *Lechnitz* (1313), *Lechnych* (1320), *Lechnich* (1324), *Nova Lechnicz* (1419), *Lechnyca* (1599), *Lechnicza* (1773), *Lechnica* (1808). Obyvateľstvo sa zaoberalo poľnohospodárstvom, pastierstvom, prácou v lese a povozníctvom.

Obec získala goralské obyvateľstvo dosídlením počas valašskej kolonizácie. V obci dnes aktívne ovláda goralské nárečie 80% dospelého obyvateľstva. Medzi deťmi 40% aktívne, zvyšných 60% pasívne.

## Pamiatky
V obci je rímskokatolícky kostol sv. Jodoka z roku 1827.

## Referencie

## Iné projekty

## Externé odkazy
* 
* Lechnica  na PieninyPortal.com 


Kategória:Obce okresu Kežmarok
Kategória:Goralské obce na Slovensku
Markuška

**Markuška** je obec na Slovensku v okrese Rožňava.

## Polohopis
Markuška sa nachádza v gemerskej časti Slovenského rudohoria na nive a terasovej plošine pri vtoku potoka pretekajúceho obcou od Muráňa, 23 km severozápadne od Rožňavy.

## Dejiny
Markušku založil na zákupnom práve po roku 1311 dedičný richtár Martin. Prvá písomná zmienka o obci Markuška sa datuje do roku 1362, kedy sa nazývala Aranyas. V ďalšom historickom vývoji sa jej názov menil nasledovne: z roku 1563 je písomne doložený názov Markuska, 1566 Aranias Markuska,1569 Araniasska, 1582 Markuska alias Aranyas, 1773, Markuska, 1786 Markuschka, 1808 Markusska, 1863 Markuska, 1873–1882 Markuska, Markusfalva, 1888–1902 Markuska, 1907–1913 Márkuska, od roku 1920 Markuška. Roku 1427 Kerekreth. Obec sa spomína ako vlastníctvo Jelšavského panstva, od polovice 15. storočia Muránskeho panstva. Podvojný názov obce z roku 1582 (Markuška-Aranyas), dovoľuje usudzovať, že nové valašské sídlisko, ktoré vzniklo na rozhraní 15. a 16. storočia, nadväzovalo na staršie banícke. Už v stredoveku sa obyvatelia zaoberali pálením dreveného uhlia, hutníctvom, kováčstvom a garbiarstvom. Od 18. storočia tu pracovali výrobne železa, v 1. polovici 19. storočia dve pece a dva hámre. Neskôr sa v obci ťažila meď.

Po roku 1881 bola obec administratívne začlenená pod Gemersko - malohontskú župu; pred rokom 1960 pod okres Rožňava, kraj Košice; po roku 1960 pod okres Rožňava, kraj Východoslovenský.

## Kultúra a zaujímavosti
### Pamiatky
* Evanjelický kostol, jednoloďová gotická stavba s pravouhlým ukončením presbytéria a predstavanou vežou z druhej polovice 13. storočia. Nachádza sa v pôvodne opevnenom areáli uprostred obce. V 15. storočí bol neskorogoticky upravený. Od reformácie je kostol evanjelický. Klasicistickou úpravou prešiel v roku 1800, obnovovaný bol v 20. storočí. Zo stredovekých detailov sa okrem hrubej stavby zachovala sakristia s valenou klenbou a stredovekým oknom s mrežou. V interiéri sa nachádza hodnotný oltár v štýle ľudového baroka a kazateľnica, obe z roku 1781. Oltár bol v roku 2015 zreštaurovaný s pomocou občianskeho združenia Gotická cesta. V lodi je umiestnená drevená dvojramenná empora. Fasády kostola sú hladké, veža je členená lizénovými rámami a ukončená barokovou helmicou s laternou. 

Súbor:MarkuškaKostol.jpg|Evanjelický kostol
Súbor:MarkuškaKostol2.jpg|Pohľad z empory 


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil gotického kostola


Kategória:Obce okresu Rožňava
Lúčka (okres Rožňava)

**Lúčka** je obec na Slovensku v okrese Rožňava.

## Polohopis
Nachádza sa 19 km od Rožňavy v údolí potoka Čremošná. 

### Vodné plochy
Na planine leží Krasové jazero. Toto jazero sa rozprestieralo ešte aj po druhej svetovej vojne, potom sa však následkom výbuchu granátov voda začala postupne strácať.

## Dejiny
Niektoré pramene datujú vznik obce do Arpádovskej doby a na základe písomných prameňov z roku 1406 ju zaraďujú do Turnianskeho panstva.

## Kultúra a zaujímavosti
### Pamiatky
* Husitský kostol, zrúcanina stredovekého kostola Narodenia Panny Márie, jednoloďovej ranogotickej stavby s pravouhlým ukončením presbytéria, bez veže, z druhej polovice 13. storočia. Nachádza sa na vyvýšenine nad obcou. Na západnej strane mal predstavanú predsieň a sakristiu na severnej strane. Dnešné pomenovanie vyplýva z faktu, že bol obsadený zvyškami bratríckeho vojska Jána Jiskru z Brandýsa, medzi ktorými bolo mnoho bývalých husitských bojovníkov. Bratríci kostol opevnili stavbou kamenného múru a dostavbou veže. Počas prvej svetovej vojny kostolík vyhorel. V roku 1926 si veriaci postavili v obci nový kostol. Starý kostol bol postupne rozoberaný a osudovým mu bolo poškodenie počas druhej svetovej vojny. Od roku 1978 prebiehal v tejto lokalite archeologický výskum a nasledovala konzervácia múrov. Fragmenty freskovej výmaľby však zanikli. Strážna veža pri kostole bola rekonštruovaná a nanovo zastrešená. Dnes sa areál bývalého kostola využíva na kultúrne účely. Kostol má fasády členené opornými piliermi bez zvyškov omietky. 

* Rímskokatolícky kostol sv. Jána, jednoduchá jednoloďová stavba s polygonálnym ukončením presbytéria a predstavanou vežou z roku 1926. Kostol má hladké fasády členené polkruhovo ukončenými oknami so šambránami. Veža má zvonovitú helmicu. 

* Reformovaný kostol, jednoduchá jednoloďová stavba s pravouhlým záverom a predstavanou vežou z roku 1926. Stavba zachováva tradíciu gemerských klasicistických sakrálnych stavieb. Kostol má hladké fasády, veža je ukončená trojuholníkovými štítmi a ihlancovou helmicou.

Súbor:Lúčka1.jpg|Ruiny kostola Narodenia Panny Márie 
Súbor:Lúčka2.jpg
Súbor:Lúčka4.jpg

## Panoráma

## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil gotického kostola


Kategória:Obce okresu Rožňava
Ľubica (okres Kežmarok)

**Ľubica** je obec na Slovensku v okrese Kežmarok.

V obci je rímskokatolícky kostol Panny Márie Nanebovzatej z roku 1250 a kostol Ducha Svätého zo 14. storočia.

V obci je aj gréckokatolícka cerkev Zosnutia presvätej Bohorodičky z roku 1930. Pod farnosť Ľubica spadajú aj gréckokatolíci v Kežmarku. V rokoch 1983-1989 bol farárom v Ľubici Ján Babjak, SJ, bývalý metropolita a arcibiskup Prešovskej archieparchie.

Obec bola v rokoch 1974 - 1992 mestskou časťou Kežmarku.

## Časti obce
### Zaľubica (od roku 1996 ulica Pod lesom)
Časť Zaľubica je vzdialená od Ľubice približne 2 kilometre. Od jej vzniku v roku 1952 až do roku 1960 bola súčasťou bývalého vojenského obvodu Javorina, ktorý bol zrušený v roku 2011. Sídlisko s názvom Zaľubica vzniklo v roku 1952 ako hospodársky dvor s bytmi pre zamestnancov poľnohospodárskej správy a pre lesníkov *[[Vojenské lesy a majetky|Vojenských lesov a majetkov]]* Kežmarok. 

Do roku 1960 to bola samostatná obec vo vojenskom výcvikovom priestore (VVP) Javorina. Nariadením vlády SSR bola pričlenená k obci Ľubica a zároveň vyňatá z VVP Javorina. V roku 1974 bola s obcou Ľubica pričlenená k mestu Kežmarok ako mestská časť Zaľubica. V roku 1992 bola odčlenená spolu s obcou Ľubica od Kežmarku. V roku 1996 po snahe o osamostatnenie bol obecným zastupiteľstvom obce Ľubica a vtedajším starostom zmenený názov z miestnej časti obce Zaľubica na ulicu Pod lesom.

## Slávni rodáci
* Daniel Fröhlich (1595 – 1648), slovenský matematik, astronóm a geograf
* Rudolf Scholz (1832 – 1896), lesný inžinier
* Štefan Harabin (* 4. máj 1957), sudca
* Milan Lach SJ (* 18. november 1973), gréckokatolícky biskup

## Galéria

Ľubica, widok na wieś od strony południowej.jpg|Pohľad na obec Ľubica
Kostol Nanebovzatia Panny Márie - Ľubica.jpg|Kostol Nanebovzatia Panny Márie
Ľubica - Farský kostol 1.jpg|Kostol Nanebovzatia Panny Márie


## Referencie

## Literatúra
* 
* 

## Iné projekty

## Externé odkazy
* 
* www.apsida.sk - profil Kostola sv. Ducha
* www.apsida.sk - profil Kostola Nanebovzatia Panny Márie

## Zdroj
* Obvodný vojenský úrad Javorina, petičný výbor za osamostatnenie, obecný úrad Ľubica a archív Vojenských lesov a majetkov Kežmarok. 


Kategória:Obce okresu Kežmarok
Kategória:Slovenské geografické výhonky
Lipovník (okres Rožňava)

**Lipovník** (historicky , ) je obec na Slovensku v okrese Rožňava. Najvýznamnejšou pamiatkou je pôvodne románsky kostol sv. Jána Krstiteľa z prelomu 12. a 13. storočia.   

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová pôvodne románska stavba s polygonálnym ukončením presbytéria a predstavanou vežou, z prelomu 12. a 13. storočia. Jej vznik súvisí pravdepodobne s kláštorom johanitov či benediktínov, ktorý sa v tejto lokalite uvádza už v roku 1243. Kostol prešiel gotickou úpravou počas 15. storočia, keď vzniklo súčasné ukončenie svätyne, zaklenuté krížovou rebrovou klenbou. Kostol bol doplnený o freskovú výmaľbu okolo roku 1430. Počas reformácie využívali kostol reformovaní veriaci. Kostol bol rekatolizovaný v roku 1662, následne prešiel barokovou úpravou v roku 1721, keď vznikla severne orientovaná sakristia. V roku 1856 vznikol chór pre organ a interiér získal neogotické zariadenie. Nástenné maľby, ktoré sa dochovali v presbytériu boli reštaurované v 90. rokoch 19. storočia, v roku 1983, keď sa uskutočnil aj umeleckohistorický a reštaurátorský prieskum a naposledy od roku 2020. Na južnej stene lode je prezentované románske kvádrové murivo s oknami s polkruhovým záklenkom. Priečelie kostola má neorománske tvaroslovie. Veža je členená kordónovými rímsami a lizénami. Korunná rímsa má oblúčkový vlys, ukončená je atypickou ihlancovou helmicou. 

Súbor:Lipovník (5).jpg|Kostol sv. Jána Krstiteľa
Súbor:Lipovník (1).jpg
Súbor:Lipovník (3).jpg|Románske kvádrové murivo
Súbor:Lipovnik freska 2.jpg|Detail nástenných malieb
Súbor:Lipovnik klenba.jpg|Gotická rebrová klenba


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Gotická cesta- profil románskeho kostola
* Apsida.sk- profil románskeho kostola


Kategória:Obce okresu Rožňava
Kružná

**Kružná** je obec na Slovensku v okrese Rožňava.

## Kultúra a zaujímavosti

### Pamiatky
* Reformovaný kostol, jednoloďová stavba s pravouhlým záverom a predstavanou vežou, z roku 1692. Kostol bol klasicisticky upravený v roku 1786. V roku 1786 prešiel obnovou. V interiéri sa nachádzajú dve protiľahlé drevené empory umiestnené na kratších stranách pôdorysu a lavice z konca 18. storočia. Strop kostola je rovný, maľovaný. Súčasťou interiéru je kazateľnica z konca 18. storočia, zdobená rastlinnými motívmi, umiestnená uprostred dlhšej strany pôdorysu. V kostole je uchovávaná bohoslužobná stolná prikrývka z obdobia postavenia kostola (1695). Fasády kostola sú hladké so segmentovo ukončenými oknami. Veža s polkruhovo ukončenými rezonančnými otvormi je členená lizénami a ukončená ihlancovou helmicou. 

* Rímskokatolícka kaplnka Najsvätejšieho srdca Ježišovho, jednoloďová barokovo-klasicistická stavba so segmentovým záverom z roku 1880. Interiér kaplnky je zaklenutý pruskými klenbami. Fasády sú členené lizénami. Malá strešná veža má ihlancovoú helmicu. 

Súbor:Kružná1.jpg|Reformovaný kostol
Súbor:Kružná3.jpg|Interiér kostola
Súbor:Kružná4.jpg|Kazetový strop
Súbor:Kružná5.jpg|Detail empory
Súbor:Kružná6.jpg
Súbor:Kružná7.jpg


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Kunova Teplica

**Kunova Teplica** je obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou z rokov 1796 – 1805. Stojí na mieste staršej stavby z roku 1609. Interiér je zaklenutý pruskou klenbou. Oltár je barokový asi zo začiatku 19. storočia. Na oltári sa nachádza hodnotný barokový obraz Ukrižovaný z roku 1734, ktorý pochádza zo starého kostola. Organ je z rokov 1860 – 1870. Na nástenných maľbách z obdobia okolo roku 1865 v interiéri kostola je vyobrazený Štefan Bočkaj, Martin Luther, Filip Melanchton a Juraj Rákoci. Fasády kostola sú členené reliéfnymi kazetami, štítové priečelie pilastrami. Veža je horizontálne členená kordónovými rímsami a ukončená korunnou rímsou s terčíkom a barokovou helmicou s laternou. 

* Pomník padlým v prvej svetovej vojne, tabuľa s reliéfom z umelého kameňa od Vojtecha Löfflera z roku 1931. 

Súbor:Kunova Teplica1.jpg|Evanjelický kostol
Súbor:Kunova Teplica3.jpg|Interiér kostola
Súbor:Kunova Teplica4.jpg|Empora s organom
Súbor:Kunova Teplica2.jpg|Barokový oltár
Súbor:Kuntapolca hősök1.JPG|Pamätná tabuľa prvej svetovej vojny


## Osobnosti obce
### Rodáci
* Pavol Bilnitza (* 1772 – † 1834), evanjelický biskup
* Andrej Madarász (* 1797 – † 1873), uhorský priemyselník, zakladateľ železiarní

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Malá Franková

**Malá Franková** (poľ. *Frankówka*) je obec na Slovensku v okrese Kežmarok.

## Poloha
Obec vznikla v 17. storočí. Bola založená kopaničiarskou kolonizáciou, spojením už existujúcich valašských osád (*foľvarkov*). Obec, nárečovo nazývaná Frankófki, sa nachádza sa v údolí pohoria Spišská Magura nad Frankovským potokom. Je vzdialená asi 55 km severne od Popradu, v blízkosti poľských hraníc, Vysokých Tatier, Pienin a obcí Červený Kláštor, Osturňa a Ždiar. 

### Pamiatky
K najväčším pamätihodnostiam obce patrí drevený kostolík sv. Jozefa s neskorobarokovým oltárom z druhej polovice 18. storočia. Kostolík bol postavený v roku 1895, renovovaný v rokoch 1945-1950 a 1994-1995. Vedľa neho sa nachádza obnovená zvonica (1999) so starým zvonom. 

### Demografia
V roku 1828 mala obec 44 domov a 336 obyvateľov, ktorí pracovali v poľnohospodárstve. V rokoch 1979 až 1990 boli obce Veľká Franková a Malá Franková administratívne zlúčené do obce Franková. Od roku 1990 je Malá Franková opäť samostatnou obcou. V dnešnej dobe má obec 45 obývaných domov, v ktorých žije 181 obyvateľov a niekoľko rekreačných chalúp a chát.

V roku 1999 sa začala plynofikácia obce. 

90% obyvateľstva obce hovorí goralským nárečím. Pričom z detí ho aktívne ovláda 60%.  

### Osobnosti obce
* Ján Vosček (* 5. augusta 1924 – † november 2015), slovenský politik a sudca Ústavného súdu Českej a Slovenskej Federatívnej Republiky
* Pavol Čarnogurský (* 22. január 1908 – † 27. december 1992), slovenský politik

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Veľká Franková

**Veľká Franková** (poľ. *Frankowa*) je obec na Slovensku v okrese Kežmarok. 

Obec bola v 16. storočí dosídlená valachmi. Časť z nich tvorili Rusíni, ktorí sa v neskoršom období odsťahovali alebo asimilovali s miestnym goralským obyvateľstvom.

V súčasnosti 90% dospelého obyvateľstva aktívne ovláda goralské nárečie. Medzi deťmi 60% aktívne, zvyšných 40% pasívne.

## Poloha
Obec sa nachádza v Zamagurí pri hranici s Poľskom, v pohorí Spišská Magura a údolí Frankovského potoka. Okolité obce sú Malá Franková, Osturňa a Spišské Hanušovce. 

V obci je družstvo, ktoré svoje výrobky aj predáva (napríklad bryndza, syr a rôzne výrobky salašníckeho typu). 

## Turistika
Obcou prechádza červená turistická značka, ktorá spája turistickým hraničným prechodom Malú Frankovú a poľskú obec Kacwin. Červená značka vedie z hranice cez Malú Frankovú na hrebeň Spišskej Magury (vrch Magurka ()) a pokračuje do podtatranskej obce Ždiar. 

Na začiatku Malej Frankovej sa z červenej značky odpája žltá značka na vrch Furmanec (). Na hrebeni Spišskej Magury (rázcestie Malá Poľana) chodník zostupuje do miestnej časti Ždiaru – Bachledovej doliny, kde je veľké lyžiarske stredisko prepojené sedačkovou lanovkou so strediskom v obci Jezersko.

Z obce vedie asfaltový cyklistický chodník cez hraničný prechod do susednej poľskej obce Kacwin, na ktorom možno vidieť dva pekné malé vodopády na rieke Ostrunianka (jeden na slovenskej, druhý na poľskej strane). Táto trasa sa v posledných rokoch stala veľmi obľúbenou a veľmi vyhľadávanou turistami a cyklistami zo Slovenska a taktiež aj z Poľska. K atraktivite tohto tohto malebného regiónu prispieva aj novovybudovaná príjazdová asfaltová cesta z centra susednej obce, Malej Frankovej, ktorá vedie až k dolnej stanici lyžiarskych zjazdoviek Furmanec I a Furmanec II, ktoré sa stali vynikajúcim rozšírením tunajšieho jedinečného lyžiarskeho strediska Ski Bachledova, ktoré je už dnes sprístupnené až z troch obcí. V tomto smere sa stalo celoslovenským unikátom.
 
Okolie obce Veľká Franková má vhodné podmienky pre bežecké lyžovanie a upravené trate sú najmä na hrebeni Spišskej Magury, pri hornej stanici vlekov z Bachledovej doliny, Jezerska a Frankovej. V posledných rokoch bola v tomto smere nadviazaná spolupráca s ďalšími poľskými obcami s potenciálom zvýšiť turistickú atraktivitu regiónu či už počas zimnej alebo letnej sezóny. V tomto smere sa takáto vzájomná spolupráca ukazuje ako kľúčová v stratégiach ďalšieho rozvoja obce a jej okolia.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Krásnohorská Dlhá Lúka

**Krásnohorská Dlhá Lúka** je obec na Slovensku v okrese Rožňava.

## Dejiny
Vyvinula sa v katastri Krásnej Hôrky v prvej polovici 14. storočia. Prvýkrát sa spomína v 1338, do polovice 16. storočia patrila Bubekovcom, potom rodu Andrášiovcov. Do konca 17. storočia sa obyvatelia zaoberali predovšetkým pastierstvom, ale aj pálením uhlia i vápna a povozníctvom. V roku 1773 mala 43 usadlostí (5 opustených) a 4 želiarov.

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová pôvodne baroková stavba s polygonálnym ukončením presbytéria a vežami tvoriacimi súčasť jej hmoty, z roku 1754. Úpravami prešla v roku 1782 a začiatkom 20. storočia bola zásadne prestavaná v duchu neskorého historizmu. V interiéri kostola sa nachádza zariadenie z poslednej prestavby v neogotickom štýle. Fasády sú členené pilastrami s kvádrovaním a oknami s lomeným oblúkom a šambránou. Veže sú dekorované kvádrovaním a ukončené trojuholníkovými štítmi s terčíkom a ihlancovými helmicami.

Súbor:Kostol sv.Juraja - Krasnohorska Dlha Luka.jpg|Kostol sv. Juraja
Súbor:Várhosszúrét06.JPG
Súbor:Várhosszúrét10.JPG
Súbor:Várhosszúrét07.JPG|Detail portálu kostola

### Turistika
Neďaleko obce v severnom svahu Silickej planiny sa nachádza Krásnohorská jaskyňa s priestrannými chodbami riečneho pôvodu, s aktívnym 1 km dlhým podzemným tokom, s dómami zdobenými bohatou krasovou výzdobou, jazierkom a svojou veľkosťou unikátnym stalagmitom s výškou 32,7&nbsp;m a 14&nbsp;m širokou základňou

## Školstvo
* ZŠ a MŠ Krásnohorská Dlhá Lúka

## Partnerské obce
*  Ragáľ, Maďarsko 
*  Zuboď, Maďarsko
*  Ibrány, Maďarsko

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Toporec

**Toporec** je obec na Slovensku v okrese Kežmarok. V Toporci sa narodil maďarský generál  Artúr Görgei (1818-1916).

## Obyvateľstvo
{
	"version": 2,
	"width": 400,
	"height": 200,
	"data": [
		{
			"name": "table",
			"values": [
				{
					"x": 1880,
					"y": 1071
				},
				{
					"x": 1910,
					"y": 818
				},
				{
					"x": 1921,
					"y": 767
				},
				{
					"x": 1991,
					"y": 1420
				},
				{
					"x": 2001,
					"y": 1622
				},
				{
					"x": 2011,
					"y": 1836
				},
				{
					"x": 2017,
					"y": 1957
				}
			]
		}
	],
	"scales": [
		{
			"name": "x",
			"type": "ordinal",
			"range": "width",
			"zero": false,
			"domain": {
				"data": "table",
				"field": "x"
			}
		},
		{
			"name": "y",
			"type": "linear",
			"range": "height",
			"nice": true,
			"domain": {
				"data": "table",
				"field": "y"
			}
		}
	],
	"axes": [
		{
			"type": "x",
			"scale": "x"
		},
		{
			"type": "y",
			"scale": "y"
		}
	],
	"marks": [
		{
			"type": "rect",
			"from": {
				"data": "table"
			},
			"properties": {
				"enter": {
					"x": {
						"scale": "x",
						"field": "x"
					},
					"y": {
						"scale": "y",
						"field": "y"
					},
					"y2": {
						"scale": "y",
						"value": 0
					},
					"fill": {
						"value": "steelblue"
					},
					"width": {
						"scale": "x",
						"band": "true",
						"offset": -1
					}
				}
			}
		}
	]
}V tejto pôvodne nemeckej obci už pred rokom 1945 žilo goralské obyvateľstvo. Po roku 1945 sa stalo miestnou majoritou. Dnes má Toporec rómsky aj goralský etnický charakter. Goralské nárečie v obci ovláda 20% dospelého obyvateľstva. Z detí menej než 5%.

### Slovensko (2001-2013)

### Česko-Slovensko (1921-1991)

### Uhorsko (1773-1910)

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Kováčová (okres Rožňava)

**Kováčová** je obec na Slovensku v okrese Rožňava.

## Polohopis
Obec s výrazne chalupárskym charakterom sa nachádza vo východnej časti okresu Rožňava v údolí Čremošnej, na hraniciach Volovských vrchov a Slovenského krasu. Územie obce je súčasťou Národného parku Slovenský kras.

## Dejiny
Prvá zmienka o obci je z roku 1346 (niektoré zdroje uvádzajú 1254) a od stredoveku patrila k panstvu Krásna Hôrka. V čase tureckých nájazdov bola obec celkom zničená a nasledovalo jej opätovné osídľovanie.

## Obyvateľstvo
V roku 1828 bolo v obci 115 domov a 924 obyvateľov. V okolí sa ťažila železná ruda a okrem jej ťažby a spracovania sa obyvatelia zaoberali poľnohospodárstvom. V roku 1910 po utlmení ťažby v obci žilo už len 271 a k 31. 12. 2015 už len 58 obyvateľov.

## Kultúra a zaujímavosti
### Pamiatky
* Rímskokatolícky kostol sv. Františka Xaverského, jednoloďová neogotická stavba s polkruhovým ukončením presbytéria a vežou tvoriacou súčasť jej hmoty z rokov 1864-1866. Kostol bol obnovovaný v roku 1900. Zariadenie pochádza z doby vzniku stavby. Nachádza sa tu hodnotná ľudová socha Madony z konca 18. storočia a dva procesiové kríže z polovice 19. storočia. Súčasťou interiéru je aj pamätná tabuľa grófa Juraja Andrášiho z roku 1864, ktorý financoval stavbu kostola. Fasády kostola sú členené lizénami, oknami s lomeným oblúkom a šambránami a pílovým vlysom v podstreší. Veža s nárožným skosením a lizénami je ukončená trojuholníkovými štítmi a ihlancovou helmicou. 

### Turistika
Pri kostole sa na tektonickej poruche, smerujúcej pod Veternú priepasť nachádza vyvieračka. Priepasť hlboká 150 m sa rozprestiera vo vrchu Drieňovec, ktorý je súčasťou Národného parku Slovenský kras a je Národnou prírodnou rezerváciou s typickými suchomilnými lesnými a trávnými spoločenstvami na vápencovom i nevápencovom podklade.

## Referencie
 

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Stará Lesná

**Stará Lesná** (, ) je obec na Slovensku v okrese Kežmarok. V obci je rímskokatolícky kostol sv. Petra a Pavla apoštolov z roku 1711 a kaplnka sv. Anny z 18. storočia .

## Referencie

## Iné projekty

## Externé odkazy
* 


Kategória:Obce okresu Kežmarok
Koceľovce

**Koceľovce** sú obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová gotická stavba s polygonálnym ukončením presbytéria a s predstavanou vežou zo začiatku 14. storočia. Nachádza sa v centrálnej časti obce, obklopený zástavbou. V poslednej tretine 14. storočia bolo presbytérum nadstavané a doplnené o freskovú výmaľbu. Od čias reformácie patrí kostol evanjelickej cirkvi augsburského vyznania. V interiéri sa nachádzajú vo veľkom rozsahu zachované fresky, ktoré vyobrazujú mariánsky a christologický cyklus. Na klenbe sa nachádzajú vyobrazenia jednotlivých evanjelistov. Okrem toho sú tu zobrazení aj niekoľkí svätci. Dochovala sa kompletná výmaľba presbytéria z obdobia rokov 1360-1380. Jej autorom je anonymný stredoveký maliar nazývaný Majster ochtinského presbytéria, keďže stojí aj za výmaľbou neďalekého kostola v Ochtinej. Fragmenty fresiek sú aj v lodi kostola. Súčasťou zariadenia kostola je gotická kamenná krstiteľnica a barokový oltár. V roku 2019 bolo dokončené niekoľkoročné reštaurovanie oltára, ktoré bolo uskutočnené za pomoci združenia Gotická cesta. Loď bola v druhej polovici 18. storočia novo zaklenutá a doplnená o drevenú emporu. Fasády kostola sú členené opornými piliermi a gotickými oknami s osteniami a kružbou, ukončených lomeným oblúkom. Gotická veža je v spodnej časti štvorcová, v hornej oktogonálna, ukončená atypickou ihlancovou helmicou zo začiatku 20. storočia. Obe dvere vedúce do veže majú gotické portály. Vo veži sa nachádzajú tiež typické gotické okná. V kostole sa nachádzajú aj dve stredoveké dvere, a to zdobené kovové dvere vedúce do sakristie, a bočné drevené dvere.

Súbor:Koceľovce (2).jpg|Pohľad na kostol
Súbor:Koceľovce3.jpg
Súbor:Koceľovce4.jpg
Súbor:Koceľovce5.jpg|Detail presbytéria
Súbor:Koceľovce8.jpg|Klenby s freskovou výmaľbou
Súbor:Koceľovce (7).jpg
Súbor:Koceľovce9.jpg|Freska Nesenie kríža
Súbor:Freska kostola v Koceľovciach.jpg|Freska zobrazujúca Máriu s Ježišom v náručí. Nosy a oči tvoria grécke písmená alfa a omega, čo je odkazom na bibliu.
Súbor:Loď kostola v Koceľovciach.jpg|Pohľad do lode koceľovského kostola so zrekonštruovaným barokovým oltárom
Súbor:Kazateľnica kostola v Koceľovciach.jpg|Baroková drevená kazateľnica
Súbor:Dvere do sakristie kostola v Koceľovciach.jpg|Zdobené stredoveké kované dvere do sakristie
Súbor:Vstupné dvere koceľovského kostola.jpg|Detail bočných, pravdepodobne stredovekých vstupných dverí


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil gotického kostola
* Gotická cesta- profil gotického kostola


Kategória:Obce okresu Rožňava
Potoky (okres Stropkov)

**Potoky** sú obec na Slovensku v okrese Stropkov. Podľa údajov z roku 2011 v nej žilo 92 obyvateľov.

## Obyvateľstvo
### Etnické zloženie (2011)
Slováci - 80

Rusíni  -  8
### Náboženské zloženie (2011)
grécki katolíci    - 78

rímski katolíci    -  7

pravoslávni        -  1

Svedkovia Jehovovi - 1

## Kultúra a zaujímavosti
### Pamiatky
* Gréckokatolícky Chrám sv. Paraskevy, drevená trojpriestorová stavba s pravouhlým ukončením presbytéria a predstavanou vežou, z roku 1773. Stojí na mieste staršej drevenej stavby doloženej v roku 1746. Obnovou prešiel v rokoch 1956 – 1957 a 2009 – 2010. Ide o chrám tzv. lemkovského typu, hmota chrámu sa skladá tradične z troch častí, presbytéria, širšej štvorcovej lode a babinca, nad ktorým sa vypína veža. Konštrukcia stavby je zrubová na kamennej podmurovke, konštrukcia veže je stĺpová. Chrám je umiestnený do areálu obkoleseného kamenným múrom. V interiéri sa nachádza trojetážový ikonostas z polovice 18. storočia s hlavnými ikonami sv. Mikuláša biskupa, Bohorodičky Hodegetrie, Ježiša Krista Učiteľa a sv. Paraskevy. V druhom rade sú ikony hlavných cirkevných sviatkov, v strede ktorého je ikona Poslednej večere. V treťom rade sú ikony s jednotlivými apoštolmi, v strede s ikonou Pantokrata. Fasády presbytéria sú členené vertikálne kladenými smrekovými doskami s lištami. Štvorcové okná majú dekoratívne šambrány. Loď má fasády tvorené šindľovým obkladom, ukončená je stanovou strechou so šindľovou cibuľou. Všetky tri časti chrámu sú ukončené barokovými helmicami s laternami a malými cibuľami pokrytými šindľom s kovanými železnými krížmi. Severozápadne od chrámu stojí mohutná drevená zvonica na obdĺžnikovom pôdoryse. Smerom nahor sa jej hmota zužuje. Konštrukcia je tu taktiež stĺpová. Na vrchole je osadený jednoramenný kríž. Vo zvonici sú zavesené tri zvony, z toho jeden zvon z roku 1839.

Súbor:Potoky, cerkiew św. Paraskewy (HB10).jpg|Chrám sv. Paraskevy
Súbor:Potoky, cerkiew św. Paraskewy (HB4).jpg
Súbor:Potoky, cerkiew św. Paraskewy (HB12).jpg
Súbor:Potoky, cerkiew św. Paraskewy (HB8).jpg
Súbor:Potoky, cerkiew św. Paraskewy, dzwonnica (HB7).jpg|Zvonica


## Referencie

## Literatúra
* *Drevené gréckokatolícke chrámy na východnom Slovensku. Svidník a okolie.* Prešov : PETRA n.o., 2007, s. 116-125: "POTOKY, Gréckokatolícky chrám sv. Paraskevy z roku 1773, NKP". ISBN 978-80-8099-010-7.

## Iné projekty

## Externé odkazy
* 


Kategória:Obce okresu Stropkov
Slovenská Ves

**Slovenská Ves** (, , ) je obec na Slovensku v okrese Kežmarok.

V obci je rímskokatolícky kostol Obetovania Pána zo začiatku 14. storočia.

Obec leží v poriečí Popradu a už od svojho vzniku v 14. storočí mala pravdepodobne slovanský ráz. Miestne nárečie má dodnes goralský charakter.

Goralské nárečie v obci aktívne ovláda 70% obyvateľstva, 30% pasívne. Medzi deťmi nárečie aktívne ovláda 10%, zvyšných 90% ho ovláda pasívne.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Kobeliarovo

**Kobeliarovo** je obec na Slovensku v okrese Rožňava.

## Polohopis
Obec Kobeliarovo, s počtom obyvateľov 440, sa nachádza v Slovenskom Rudohorí 18 km severozápadne od Rožňavy. Rozprestiera sa v katastri s výmerou 1203 ha v nadmorskej výške 461 m n.m.

## Dejiny
Prvá písomná zmienka o obci je z roku 1466. Do roku 1918 obce administratívne patrila do Gemersko-malohontskej stolice.

## Kultúra a zaujímavosti
### Pamiatky
* Evanjelický kostol, jednoloďová ranogotická stavba s pravouhlo ukončeným presbytériom a predstavanou vežou z obdobia okolo rokov 1300-1310. Pôvodné patrocínium bolo sv. Antona, no od reformácie slúži evanjelikom. Z pôvodnej gotickej stavby sa zachoval víťazný oblúk v interiéri, klenba presbytéria a gotický portál vedúci do sakristie. Stavebné úpravy, ktoré zásadne zmenili charakter kostola sa uskutočnili v roku 1664 a v 19. storočí. Posledná obnova kostola sa uskutočnila v roku 2001. V interiéri sa nachádza klasicistický oltár, stĺpová architektúra s obrazom Pokrstenie Krista. Kazateľnica pochádza z rovnakého obdobia. Kostol má hladké fasády s polkruhovo ukončenými oknami. Veža je členená pilastrami a ukončená korunnou rímsou s terčíkom a hodinami a ihlancovou helmicou. 

* Rodný dom Pavla Jozefa Šafárika, bývalá evanjelická fara, jednopodlažná dvojtraktová obdĺžniková klasicistická stavba z roku 1795. Fara prešla úpravami v 19. storočí. Trojosové priečelie je členené pilastrami a oknami s profilovanými šambránami a klenákmi. Nad oknami sú umiestnené dekoratívne kazety. Korunná rímsa je dekorovaná zuborezom. Objekt má sedlovú šindľovú strechu s podlomenicou. Na budove je umiestnená pamätná tabuľa P. J. Šafárika z roku 1922.

Súbor:Kobeliarovo (2).jpg|Evanjelický kostol
Súbor:Kobeliarovo (3).jpg
Súbor:Kobeliarovo1.jpg|Interiér kostola
Súbor:Kobeliarovo2.jpg|Oltár
Súbor:Kobeliarovo (4).jpg|Rodný dom Pavla Jozefa Šafárika
Súbor:Kobeliarovo3.jpg|Pamätná tabuľa na rodnom dome


## Osobnosti obce
### Rodáci
* Pavol Jozef Šafárik (* 1795 – † 1861), básnik, historik, etnograf, slavista a univerzitný profesor

## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil gotického kostola


Kategória:Obce okresu Rožňava
Kečovo

**Kečovo** (, ) je obec na Slovensku v okrese Rožňava.

## Kultúra a zaujímavosti

### Pamiatky
* Evanjelický kostol, jednoloďová klasicistická stavba s pravouhlým ukončením presbytéria a predstavanou vežou z rokov 1817-1820. Interiér kostola je plochostropý. Nachádza sa tu empora a klasicistický oltár s obrazom Kristus na Olivovej hore z prvej polovice 19. storočia. Fasády kostola sú členené lizénovými rámami a oknami s lomeným oblúkom a šambránami. Veža je lemovaná lizénami a ukončená korunnou rímsou s terčíkom a ihlancovou helmicou. 

* Rímskokatolícky kostol Nanebevstúpenia Pána, jednoloďová klasicistická stavba s polkruhovým ukončením presbytéria a predstavanou vežou z roku 1827. Presbytérium je zaklenuté konchou, loď je plochostropá. Nachádza sa tu drevená empora. Fasády kostola sú členené pilastrami a segmentovo ukončenými oknami. Veža je ukončená korunnou rímsou s terčíkom a ihlancovou helmicou.

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Veľká Lomnica

**Veľká Lomnica** je obec na Slovensku v okrese Kežmarok. 

Tradične nemecká obec bola po roku 1945 dosídlená obyvateľmi horehronskej goralskej obce Pohorelá, ako aj Goralmi zo Zamaguria. Dnes tvorí nadpolovičnú väčšinu obyvateľstva miestna rómska komunita. 

V obci goralské nárečie aktívne ovláda menej ako 5% obyvateľstva.

## Šport
Pôsobí tu futbalový klub FK Veľká Lomnica.

## Osobnosti obce
### Rodáci
* Gregor František Berzeviczy (1763  1822) – osvietenský mysliteľ a ekonóm 

## Referencie

## Literatúra
* 

## Iné projekty

## Externé odkazy
* 


Kategória:Obce okresu Kežmarok
Vlková

**Vlková** je obec na Slovensku v okrese Kežmarok. Obec sa nachádza medzi obcami Vrbov a Abrahámovce. V obci sú dva kaštiele. V minulosti sa tam vyrábala keramika.

V obci je rímskokatolícky kostol Zvestovania Panny Márie z roku 1779, v ktorom je gotický oltár. V časti Levkovce dodnes stojí bývalý Kostol sv. Jána, prestavaný na obytný dom. Jeho počiatky môžu siahať až do 13. storočia. V polohe Horanské v katastri obce boli archeologickým výskumom odkryté základy opevneného stredovekého kostola.

Až do roku 1948 bola obec známa pod názvom *Farkašovce*. Jej súčasťou je aj stará obec *Levkovce*, do ktorej sa v rokoch 1948-1949 prisťahovalo 9 rodín z goralskej obce Lendak. Goralskú identitu dnes v obci neudržiavajú. Goralské nárečie ovláda menej ako 5% obyvateľstva.

## Referencie

## Iné projekty

## Externé odkazy
* 
* www.apsida.sk - profil bývalého kostola v Levkovciach


Kategória:Obce okresu Kežmarok
Potôčky (okres Stropkov)

**Potôčky** () sú obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám presvätej Bohorodičky, jednoduchá jednoloďová stavba s polkruhovým ukončením presbytéria a malou strešnou vežou, pravdepodobne z roku 1846. Interiér je plochostropý, nachádza sa tu zariadenie s ikonostasom. Fasády sú hladké, členené oknami s polkruhovým záklenkom. Veža je ukončená cibuľovou helmicou.

### Ocenenia

## Referencie

## Iné projekty


Kategória:Obce okresu Stropkov
Kategória:Rusínske obce okresu Stropkov
Kategória:Obce vypálené počas druhej svetovej vojny na Slovensku
Vrbov

**Vrbov** je obec na Slovensku v okrese Kežmarok. Najvýznamnejšou pamiatkou je rímskokatolícky Kostol svätého Serváca z 13. storočia, pri ktorom stojí renesančná murovaná zvonica. Obec je v súčasnosti známa termálnym kúpaliskom.

## Symboly obce
Erb, znak, vlajka, ...

### Kulinárske špeciality
* vrbovský grulovník

## Referencie

## Iné projekty

## Externé odkazy
* 
* www.apsida.sk - profil stredovekého kostola
náhľad|Kostol sv. Serváca, zvonica

Kategória:Vrbov
Kategória:Obce okresu Kežmarok
Jovice

**Jovice** sú obec na Slovensku v okrese Rožňava.

## Kultúra a zaujmavosti

### Pamiatky
* Dedinská zvonica, ľudová murovaná stavba na pôdoryse štvorca s ihlancovou helmicou z roku 1892. Vo zvonici sa nachádzajú dva zvony, menší z roku 1801 a väčší z roku 1888.
* Rodný dom Andreja Chazára, zakladateľa ústavu pre hluchonemé deti vo Vacove. Ide o jednopodlažnú ľudovú stavbu na pôdoryse písmena L zo začiatku 18. storočia. Fasády domu sú členené lizénami a dekoratívnymi kazetami. Na dome je umiestnená pamätná tabuľa A. Chazára z roku 1902. 

## Partnerské obce
*  Sáta, Maďarsko
*  Sződliget, Maďarsko
*  Vadna, Maďarsko

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Výborná

**Výborná** je obec na Slovensku v okrese Kežmarok.

Ide o podtatranskú obec nemeckého charakteru. Po roku 1945 sa v obci usadili aj Gorali z okolitých obcí a zo Zamaguria. Prevažnú väčšinu obyvateľstva dnes tvoria Rómovia.

V súčasnosti goralské nárečie aktívne ovláda menej ako 10% obyvateľstva. Medzi deťmi je to menej než 5%.

V obci je rímskokatolícky kostol sv. Uršuly z roku 1313.

## Referencie

## Iné projekty

## Externé odkazy
* 


Kategória:Obce okresu Kežmarok
Jablonov nad Turňou

**Jablonov nad Turňou** (maď. *Szádalmás*) je obec na Slovensku v okrese Rožňava.

## Polohopis
Nachádza sa v údolí Slovenského krasu, medzi Dolným a Horným vrchom.

## Dejiny
Prvá písomná zmienka o obci je z roku 1235, kde sa obec spomína ako sídlo s farou. Od polovice 14. storočia patrila Bubekovcom. V roku 1720 mala 13 zemianskych a 30 poddanských rodín. 

Prvý názov obce bol *Almá* (staroturecký pôvod), neskôr *Almás - Szádalmás*. Obyvatelia sa v 19. storočí okrem poľnohospodárstva zaoberali vinohradníctvom a ovocinárstvom.

## Kultúra a zaujímavosti
### Pamiatky
* Rímskokatolícky Kostol najsvätejšej Trojice, jednoloďová pôvodne gotická stavba s polygonálnym ukončením presbytéria a predstavanou vežou, z druhej polovice 14. storočia. V období okolo roku 1500 bol kostol rozšírený o neskorogotickú kaplnkou zaklenutú sieťovou klenbou s klinovými rebrami. Počas reformácie využívali kostol reformovaní veriaci. V roku 1817 sa uskutočnila rozsiahla prestavba, ktorá nahradila pôvodné klenby novým zaklenutím. Kaplnka bola v tomto období rozdelená na dve podlažia, v spodnej časti vznikla sakristia. Ďalšou obnovou prešiel kostol po požiari v roku 1910. Po mnohých prestavbách kostol stratil väčšinu gotických detailov, no zachovali sa dva pôvodné portály. Na klenbách sú nástenné maľby od J. Adama z Rožňavy z prvej polovice 20. storočia. Fasády kostola s členené opornými piliermi a polkruhovo ukončenými oknami so šambránami. Veža je ukončená ihlancovou helmicou. 

* Reformovaný kostol, jednoloďová klasicistická stavba s pravouhlým záverom a predstavanou vežou z konca 18. storočia. Veža bola doplnená v prvej tretine 19. storočia. V interiéri sa nachádzajú dve drevené protiľahlé empory na kratších stranách pôdorysu a kazateľnica uprostred dlhšej strany. Veža je členená lizénami a ukončená korunnou rímsou s terčíkom a barokovou helmicou s laternou.

Súbor:Jablonov nad Turnou Kostol Najsvätejsej Trojice 03.jpg|Kostol najsvätejsej Trojice
Súbor:Jablonov nad Turnou Kostol Najsvätejšej Trojice 02.jpg
Súbor:Szadalmas katolikus templom.jpg
Súbor:Jablonov nad Turnou Reformovaný kostol 02.jpg|Reformovaný kostol
Súbor:Jablonov nad Turnou Reformovaný kostol 01.jpg


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Hrušov (okres Rožňava)

**Hrušov** je obec na Slovensku v okrese Rožňava. Najvýznamnejšou pamiatkou obce je románskogotický Kostol Nepoškvrneného počatia Panny Márie zrejme z konca 13. storočia a vo viniciach stojaca gotická pútnická kaplnka sv. Anny z prelomu 14. a 15. storočia.

## Kultúra a zaujímavosti
### Pamiatky
* Rímskokatolícky kostol nepoškvrneného počatia Panny Márie, jednoloďová románsko-gotická stavba s polygonálnym ukončením presbytéria, bez veže, pravdepodobne z konca 13. storočia. V 14. storočí bol prestavaný, pôvodné presbytérium bolo nahradené súčasným, ktoré je zaklenuté rebrovou krížovou klenbou. Počas 17. storočia využívali kostol reformovaní veriaci, no počas 18. storočia sa stal znova katolíckym. V interiéri sa nachádza empora s vročením 1763, zrejme v tomto období bol kostol barokizovaný. Prestavba sa dotkla aj podoby okien, ktoré stratili svoju gotickú podobu. Kostol bol obnovovaný v roku 1936 a 70. rokoch. Fasády kostola sú členené opornými piliermi a oknami so záklenkom v tvare lomeného oblúka. Pri kostole stojí jednoduchá drevená zvonica s ihlancovou helmicou. 

* Kaplnka sv. Anny, jednoloďová gotická stavba s polkruhovým záverom, bez veže, z prelomu 14. a 15. storočia. Nachádza sa v lese, vo svahu nad dedinou. Archeologicky bola dokázaná existencia staršej románskej stavby z 13. storočia v okolí kaplnky. Z 15. storočia pochádzajú fragmenty fresiek v interiéri kaplnky, ktoré boli počas reformácie zatreté. Nápisy v omietke dokladajú dáta obnovy kaplnky v rokoch 1522 a 1603. Rozsiahla baroková prestavba sa uskutočnila v roku 1739, v tomto období bola vybudovaná apsida na východnej strane. Ďalej pôvodne gotické okná získali súčasnú vajcovitú podobu. Záznam z roku 1731 dokladá prítomnosť pustovníka, ktorý sa o odľahlú kaplnku staral. K reštaurovaniu malieb došlo v roku 1981, v poslednom období získala kaplnka novú strechu. Kaplnka má hladké bielené fasády a šindľovú strechu. 

* Reformovaný kostol, jednoloďová tolerančná stavba s pravouhlým záverom a predstavanou vežou z roku 1795. Vo veži sa nachádzajú dva zvony, z roku 1905 a z roku 1930. Fasády kostola sú členené lizénami a polkruhovo ukončenými oknami so šambránami. Veža lemovaná lizénami má nárožné zaoblenia, ukončená je ihlancovou helmicou. 

## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil románskogotického kostola
* Apsida.sk- profil gotickej kaplnky
* Apsida.sk- profil zaniknutej románskej stavby


Kategória:Obce okresu Rožňava